ТАНИЛЦУУЛГА

Сэтгэл зүйн зөвлөгөө үзүүлэх журмын төсөл

Гэр бүлийн хүчирхийлэлтэй тэмцэх тухай хуулийн 38 дугаар зүйлийн 38.2 дэх хэсэгт “Хохирогчид сэтгэл зүйн зөвлөгөө үзүүлэх журмыг нийгмийн хамгааллын асуудал эрхэлсэн Засгийн газрын гишүүн ..... батална” гэж заасны дагуу “Сэтгэл зүйн зөвлөгөө үзүүлэх журам”-ын төслийг боловсруулав. Журам боловсруулахдаа тус хуулийн 12.1.5, 12.2, 13.1.1, 38.1.1, 38.2 дахь хэсгүүдийг тус тус үндэс болгов.

Хуульд заасан “Сэтгэл зүйн зөвлөгөө үзүүлэх журам”-ын төслийг Гэр бүлийн хүчирхийлэлтэй тэмцэх тухай хуулийн шинэчилсэн найруулгын эрх зүйн зохицуулалтад үндэслэн хохирогчид нутаг дэвсгэрийн харьяалал харгалзалгүй үйлчилгээ үзүүлэх, үйлчилгээг үйлчлүүлэгчийн эрэлт хэрэгцээнд суурилан шуурхай, хүртээмжтэй хүргэх, үйлчилгээ хүргэгч мэргэшсэн, тогтвортой байх, салбар хоорондын хамтын ажиллагаанд тулгуурлах үндсэн зарчимд нийцүүлэн боловсрууллаа.

Энэхүү журмаар гэр бүлийн хүчирхийлэлд өртсөн хохирогч, болзошгүй хүчирхийлэлд өртөх магадлалтай хохирогчийн аль алинд нь үзүүлэх сэтгэл зүйн зөвлөгөөний асуудал яригдах тул цаашид “хохирогч”, “даван туулагч”-ийг нэг нэр томьёоны дор “хохирогч” гэхийг зүйтэй гэж үзэв. Сэтгэл зүйн зөвлөгөө үзүүлэгчийг “сэтгэл зүйч” гэхийг зүйтэй гэж үзэв. Мөн Гэр бүлийн хүчирхийлэлтэй тэмцэх тухай хуульд заасны дагуу сэтгэл зүйчийн сэтгэл зүйн үйлчилгээ үзүүлэх мэргэжлийн ёс зүй, хориглох зүйл, албан тушаалтны хүлээх үүргийг тусган оруулж, боловсрууллаа.

Энэхүү журмаар сэтгэл зүйн үйлчилгээ нь сэтгэцийн цочролоос үүдэн тархах үр дагаврын тухай мэдлэгтэй, эмчлэгдэх боломжтойг мэддэг; үйлчлүүлэгч, гэр бүлийнхэн, ажилтнууд болон бусдын сэтгэцийн цочролын шинж тэмдгийг таньж чаддаг; бодлого дүрэм журам болон тэдгээрийн хэрэгжилтэд өөрийн мэдлэгээ хуваалцахад гар бие оролцдог, дахин цочролд орохоос сэргийлэх арга замыг хайдаг байх зэрэг сэтгэцийн цочролын талаар цогц мэдлэгтэй үйлчилгээг хохирогчид үзүүлэхийг ямагт зорих юм.

Журам батлагдсанаар гэр бүлийн хүчирхийллийн хохирогч сэтгэл зүйн үйлчилгээ үзүүлэх үйл ажиллагааны журам, уялдаа холбоо, гүйцэтгэх үүргийг тодорхойлох, нарийвчлан зохицуулахтай холбогдсон эрх зүйн орчин боловсронгуй болно.

ХӨДӨЛМӨР, НИЙГМИЙН ХАМГААЛЛЫН ЯАМ

**Төсөл**

ХӨДӨЛМӨР, НИЙГМИЙН ХАМГААЛЛЫН САЙДЫН ТУШААЛ

2017 оны ... дугаар Улаанбаатар

сарын ..-ны өдөр Дугаар ... хот

Журам батлах тухай

Монгол Улсын Засгийн газрын тухай хуулийн 24 дүгээр зүйлийн 24.2 дахь хэсэг, Гэр бүлийн хүчирхийлэлтэй тэмцэх тухай хуулийн 38.2 дахь хэсгийг үндэслэн ТУШААХ НЬ:

1. “Сэтгэл зүйн зөвлөгөө үзүүлэх журам"-ыг хавсралтаар баталсугай.

2. Журмын хэрэгжилтийг хангаж ажиллахыг Гэр бүл, хүүхэд, залуучуудын хөгжлийн газар, аймаг, нийслэл, дүүргийн Гэр бүл, хүүхэд, залуучуудын хөгжлийн газрын дарга /О.Алтансүх/-д болгосугай.

3. Энэ тушаалын хэрэгжилтэд хяналт тавьж ажиллахыг ХНХЯ-ны Хүн амын хөгжлийн газрын дарга /С.Тунгалагтамир/-т даалгасугай.

САЙД Н.НОМТОЙБАЯР

Хөдөлмөр, нийгмийн хамгааллын сайдын 2017 оны ..... дугаар ......сарын .......-ны өдрийн ............. тоот тушаалын хавсралт

СЭТГЭЛ ЗҮЙН ЗӨВЛӨГӨӨ ҮЗҮҮЛЭХ ЖУРАМ

**Нэг.Ерөнхий зүйл**

1.1. Энэхүү журмаар гэр бүлийн хүчирхийлэлд өртсөн хохирогч, болзошгүй хүчирхийлэлд өртөх магадлалтай хохирогч /цаашид “хохирогч” гэх/-д сэтгэл зүйн зөвлөгөө өгөх үйлчилгээг үзүүлнэ.

1.2. Сэтгэл зүйн зөвлөгөө үзүүлэх үйл ажиллагаанд Гэр бүлийн хүчирхийлэлтэй тэмцэх тухай хууль, Эрүүл мэндийн хууль, Хүүхэд хамгааллын тухай хууль, Хүүхдийн эрхийн тухай хууль, Хувь хүний нууцын тухай хууль, Төсвийн тухай хууль болон энэхүү журмыг баримтална.

1.3. Сэтгэл зүйн зөвлөгөө үзүүлэх үйлчилгээ нь үйл ажиллагаандаа дараах зарчмыг баримтална:

1.3.1. хүний нэр төр, эрхэм чанар, эрх, эрх чөлөөг хүндэтгэн хувь хүний нууцыг чандлан хадгалах;

1.3.2. **хохирогч сэтгэл зүйн үйлчилгээнд сайн дураараа оролцох**

1.3.3. хохирогчийг нутаг дэвсгэрийн харьяалал харгалзахгүйгээр үйлчлэх;

1.3.4. үйлчилгээг хохирогчийн эрэлт хэрэгцээнд нийцүүлэн шуурхай, хүртээмжтэй хүргэх;

1.3.5. мэргэжлийн сэтгэл зүйч ажиллуулах.

**1.4. Сэтгэл зүйн зөвлөгөөний үйлчилгээ үзүүлэх байр, өрөө нь хохирогчийн сэтгэл зүйн болон бусад аюулгүй байдал, эрүүл ахуйд нийцсэн байр, техник, тоног төхөөрөмжөөр хангагдсан байна.**

**1.5. Хохирогчийн мэдээллийн санг чандлан хадгалах техник, тоног төхөөрөмжтэй байна.**

Хоёр. Сэтгэл зүйн зөвлөгөө үзүүлэхэд тавигдах шаардлага,

баримтлах зарчим

2.1. Сэтгэл зүйн зөвлөгөө үзүүлэх с**этгэл зүйч нь клиник сэтгэл зүй, сэтгэл засал, сэтгэл зүйн зөвлөгөө үзүүлэх чиглэлээр нарийн мэргэшсэн байна:**

**2.1.1. сэтгэл зүйч нь баклавр зэргийг сэтгэл судлал мэргэжлээр төгссөн байх бөгөөд тухайн мэргэжлээр магистр ба түүнээс дээш** зэрэгтэй, клиник сэтгэл зүй, эмгэг сэтгэл судлал, сэтгэл засал сэтгэл зүйн болон гэр бүлийн асуудлаар зөвлөгөө өгөх чиглэлээр мэргэшсэн **байх,**

**2.1.2. удирдагч багш, нарийн мэргэшсэн сэтгэл зүйчийн удирдлага дор нэгээс дээш жил клиник дадлага хийж ажилласан туршлагатай байх;**

**2.1.3. сэтгэл зүйч нь сэтгэцийн гэмтлийн үед үзүүлэх сэтгэл заслын болон сэтгэл зүйн зөвлөгөөний арга, техникийг эзэмшсэн байх;**

**2.1.4. сэтгэл зүйч нь хүний эрх, жендэрт суурилсан хүчирхийлэл, үүний дотор гэр бүлийн хүчирхийллийн сэдвээр тогтмол сургалтад хамрагдсан байх;**

**2.1.5. сэтгэл заслын чиглэлээр давтан сургалтанд тогтмол хамрагдсан байх;**

**2.1.6.Сэтгэл зүйч нь клиник супервижн буюу мэргэжилтэнүүдийн кейс хэлэлцүүлэг, мэргэжлийн зөвлөгөөнд тогтмол оролцож байх.**

**2.2. Сэтгэл зүйч үйлчилгээний явцад хохирогчийн эрхийг ямагт хүндэлж мэргэшсэн, ёс зүйтэй үйлчилгээ үзүүлэхдээ дараах зарчмыг баримтлана:**

**2.2.1. сэтгэл зүйч Сэтгэл зүйчдийн ёс зүйн кодексийг ямагт баримтлах;**

**2.2.2. хохирогчийг хангалттай мэдээллээр хангаж үйлчилгээнд хамргадах эсэх талаар бие даан сонголт хийх боломжоор хангах;**

**2.2.3. сэтгэл зүйн үйлчилгээ нь хохирогчийн хэрэгцээнд суурилсан байх, түүний сонголтыг хүндлэх;**

**2.2.4. хохирогчийн соёлыг хүндэтгэх, мэдрэмжтэй байх, хүний хувийн орон зай руу нэвтрэхгүй, зөвхөн хэрэгцээт мэдээлэл авах;**

**2.2.5. хохирогчийн сэтгэцийн гэмтэл, цочролд мэдрэмжтэй байж сэтгэл зүйн үйлчилгээ, харилцаанд хэрхэн нөлөөлөхийг мэддэг байх;**

**2.2.6. хохирогчид цаг хугацаанд нь тохирсон мэдээллийг өгч байх;**

**2.2.7. хохирогчийн тухайн цаг үеийн сэтгэл зүйн байдал, сэтгэл заслын аргачлал, зарцуулсан цаг хугацааг байнга тэмдэглэн хөтлөж байх;**

**2.2.8. хохирогчийн сайн сайхны төлөө түүний зөвшөөрөлтэйгээр бусад байгууллага хийгээд хамтарсан багтай нягт хамтарч ажиллах.**

**Гурав. Сэтгэл зүйн зөвлөгөө үзүүлэх**

3.1. Сэтгэл зүйч гэр бүлийн хүчирхийлэл үйлдэгдсэн, үйлдэгдэж болзошгүй нөхцөл байдлын талаар албан үүрэгтэйгээ холбоотойгоор олж мэдсэн бол бусад мэргэжилтнүүдэд холбон зуучлах арга хэмжээг яаралтай авна.

**3.2. Хохирогчийн хувийн хэргийг хөтлөх, үйлчилгээний явц, үр дүнгийн талаарх холбогдох мэдээллийг нэгтгэн мэдээллийн санд оруулна.**

3.4. **Сэтгэл зүйч нь хохирогчийн сэтгэл зүйн болон бие махбодийн аюулгүй байдлын үнэлгээг хийж анхан шатны тайвшруулах болон сэтгэл зүйн зөвлөгөө зааварчилгаа өгөх, эрсдэлийн нөхцөл байдлыг тодорхойлох үйлчилгээ үзүүлнэ:**

**3.4.1. Хохирогчийн эрүүл мэнд, биеийн байдлын талаар холбогдох маягтын дагуу үнэлгээ хийж, дүгнэлт гаргах;**

**3.4.2. Сэтгэл зүйн нөхцөл байдал болон аюулын зэргийн түвшний үнэлгээ хийх.**

**3.5. Хохирогчдод шуурхай үйлчилгээ үзүүлж,** шаардлагатай богино болон урт хугацааны сэтгэл зүйн зөвлөгөөний үйлчилгээнд хамруулна.

**3.3.1. Хохирогч тус бүрт түүний хохирол, гэмтлийг харгалзсан, тохирсон сэтгэл зүйн зөвлөгөө үзүүлэх;**

**3.6. Шаардлагатай тохиолдолд хохирогчийн хэрэгцээ, нөхцөл байдлыг харгалзан хууль зүйн туслалцаа авах ба нийгмийн халамжийн үйлчилгээнд хамруулах бусад үйлчилгээний мэдээлэл олгоно.**

**3.7. Хохирогчийг сэтгэцийн дахин гэмтэлд орох эрсдэлээс ямагт урьдчилан сэргийлнэ.**

**3.8. Хөгжлийн бэрхшээлтэй иргэн болон хүүхдэд тусгайлсан мэргэшсэн үйлчилгээ үзүүлнэ.**

3.9. Сэтгэл зүйч нь хамтарсан баг, орон нутгийн холбогдох байгууллагуудтай гэр бүлийн хүчирхийллээс урьдчилан сэргийлэх талаар хамтран ажиллана.

**Дөрөв.Хохирогчийн эрх, үүрэг**

4.1. Хохирогч нь сэтгэл зүйн үйлчилгээнд хамрагдахдаа дараах эрх эдэлж, үүрэг хүлээнэ:

4.1.1.Нутаг дэвсгэрийн харьяалал харгалзахгүйгээр үйлчлүүлэх;

4.1.2.Хувийн нууцаа хамгаалуулах;

4.1.4.Чанартай, мэргэшсэн үйлчилгээ авах;

4.1.6.Хүчирхийлэлд өртсөн тухайгаа баримтжуулах;

4.1.7.Хохирогч нь сэтгэл зүйчтэй тохирсон ёс зүйн стандарт, дүрмийг даган мөрдөх.

Тав. Сэтгэл зүйн зөвлөгөөний зорилго

5.1. Хохирогчид зориулсан сэтгэл зүйн мэргэшсэн зөвлөгөө нь дараа дараах зорилгод хүрсэн байна:

5.1.1. хохирогчийн хүчирхийлэлтэй холбоотой сэтгэл зүйн хямрал багассан байх;

5.1.2. хохирогч хүчирхийллээс үүдэлтэй сэтгэцийн гэмтэл, цочролын талаар ойлголттой болсон байх;

5.1.3. хохирогч эерэг даван туулах аргачлалд суралцсан байх;

5.1.4. хохирогч нь өөрийгөө буруутгахгүй болсон байх;

5.1.5. хохирогч нь өөртөө итгэх итгэл, өөрийн төрх үйл, сэтгэл зүйн байдалд итгэлтэй болсон байх;

5.1.6. хохирогч нь гарч болзошгүй сэтгэцийн эрүүл мэндийн сөрөг үр дагвараас сэргийлэх сэтгэл зүйн үйлчилгээнд хамрагдсан байх;

5.1.7. хохирогч нь гэр бүлийн болон бэлгийн хүчирхийллийн талаар ойлголттой болсон байх;

5.1.8. хохирогч өөрийн амьдралыг цаашид хэвийн үргэлжлүүлэх сэтгэл зүйн чадварт суралцсан байх;

5.1.9. хүчирхийллээс үүдэлтэй үр дагаврыг бууруулахад нийгмийн дэмжлэг нэмэгдсэн байх.

Зургаа.Санхүүжилт

6.1. Сэтгэл зүйн үйлчилгээ нь үнэ төлбөргүй байх ба зардлыг улсын төсөв болон хуулиар зөвшөөрөгдсөн бусад эх үүсвэрээс санхүүжүүлнэ.

6.2. Бүх шатны Засаг дарга хохирогчид үзүүлэх сэтгэл зүйн үйлчилгээнд шаардагдах зардлыг Гэр бүлийн хүчирхийлэлтэй тэмцэх тухай хуулийн 19.1.4, 19.1.5-д заасны дагуу төсөвт тусгуулах арга хэмжээ авна.

Долоо.Хориглох зүйл

7.1. Сэтгэл зүйн үйлчилгээний төвд дараах үйл ажиллагаа явуулахыг хориглоно:

7.1.1. шашин болон улс төрийн үзэл номлолыг сурталчлах, албадан тулгах;

7.1.2. ашгийн үйл ажиллагаа;

7.2. Сэтгэл зүйч нь ажиллах хугацаандаа болон ажлаас чөлөөлөгдсөн /халагдсан/-ий дараа хохирогчийн талаар аливаа төрлийн мэдээлэл хийх, нууц задруулахыг хориглоно.

7.3. Сэтгэл зүйч нь хохирогчтой хувийн аливаа харилцаанд орох, өөрийн хувийн мэдээлэл өгөх, олон нийтэд тараахыг хориглоно.

Найм.Бусад

8.1. Сэтгэл зүйч нь ажлаа Засаг дарга, хамтарсан баг, орон нутгийн гэр бүл, хүүхэд, залуучуудын хэлтэст зохих журмын дагуу тайлагнана.

8.2. Сэтгэл зүйч нь энэ журмын 1.3, 2.2, 4.1, 7 дугаар зүйлд тус тус заасан зарчим, үүрэг, хориглох зүйлийг биелүүлээгүй бол Засаг дарга зохих арга хэмжээг хуулийн дагуу авна.

--- о0о ---

Сэтгэл зүйн зөвлөгөө үзүүлэх журмын хавсралт

**Сэтгэл зүйн үйлчилгээний үнэлгээний маягт**

**ГБХ06**

|  |  |
| --- | --- |
| Хохирогчийн овог нэр |  |
| Төрсөн он сар өдөр |  |
| Бүртгэлийн дугаар |  |
| Бүртгэсэн өдөр |  |

ХОХИРОГЧИЙН СЭТГЭЛ ЗҮЙ, НИЙГЭМ,

БИЕ МАХБОДИЙН БАЙДЛЫН ҮНЭЛГЭЭ

1. Хохирогчийн одоогийн байдал /Хохирогчийн сэтгэл зүй, бие махбодийн талаар бичнэ/

|  |  |  |
| --- | --- | --- |
| Сэтгэл зүйн байдал | Бие махбодийн эрүүл мэндийн байдал | Нийгмийн асуудлууд |
|  |  |  |

2. Нийгэмшлийн түүх /Хохирогчийн гарал үүсэл, өссөн гэр бүл хийгээд өөрийн гэр бүлийн тухай бичнэ./

2.1. Гарал үүсэл буюу төрсөн гэр бүл:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. Өссөн гэр бүл:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3. Одоогийн гэр бүл:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Гэр бүлийн харилцаа /Хохирогчийн өссөн гэр бүлийн харилцааны түүхийг бичнэ./

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Сэтгэцийн эрүүл мэндийн байдал /Хохирогч нь хэзээ, хэдэн удаа, хаана, ямар төрлийн хүчирхийлэлд өртөж байсан тухай бичнэ/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Хохирогчид илэрч буй сэтгэцийн эрүүл мэндтэй холбоотой шинж тэмдгүүд:

|  |  |  |
| --- | --- | --- |
| **Сэтгэл хөдлөлийн шинж тэмдэг**  (Айдас түгшүүр, зодуулах, зодуулахаас айсан байдал; өөрийн үнэлэмж унасан ичиж гутрах; итгэл алдах гэх мэт) | **Танин мэдэхүйн үйлдэл**(анхаарал төвлөрөхгүй байх; улигт бодолд автах,уймрах; мартамхай болох гэх мэт) | **Бие мах бодид илрэх хариу үйлдэл**  (нойргүйдэх, хоолны дуршил буурах эсвэл ихдэх, чичрэх, салганах гэх мэт) |
|  |  |  |

6. Эрүүл мэндийн байдал:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Архи, мансууруулах бодисын хэрэглээ

|  |  |  |  |  |  |
| --- | --- | --- | --- | --- | --- |
|  | Хэмжээ | Давтамж | Хугацаа | Анхны хэрэглээ | Сүүлчийн хэрэглээ |
| Тамхи |  |  |  |  |  |
| Архи |  |  |  |  |  |
| Мансууруулах бодис |  |  |  |  |  |
| Бусад |  |  |  |  |  |

8. Хувийн бусад мэдээлэл /Хохирогчийн чөлөөт цаг хэрхэн өнгөрүүлдэг, шашин шүтлэг, даван туулсан байдал гэх мэт/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сэтгэл зүйчийн нэр, гарын үсэг: \_\_\_\_\_\_\_\_\_\_\_\_\_\_\_\_\_\_\_\_\_\_ / /

Огноо: